CONVOCATORIA DE AXUDAS AO AMPARO DO PROGRAMA DE INFRAVIVENDA MUNICIPAL
ADMINISTRACIÓN LOCAL — Municipal — Lalín (Subvencións, 10/09/2015)

O Concello de Lalín convoca a concesión de axudas para paliar a problemática da infravivenda, segundo as bases aprobadas pola Xunta de Goberno Local en sesión ordinaria celebrada o día 24 de agosto de 2015. O artigo 47 da Constitución Española recolle como un dos dereitos dos/as españois o desfrute de unha vivenda digna e axeitada. Os poderes públicos promoverán as condicións necesarias e establecerán as normas pertinentes para facer efectivo este dereito. De acordo ao artigo 25.1 da Lei 7/1985, do 2 de abril, Reguladora das Bases do Réxime local, modificada pola Lei 27/2013, de 12 de decembro, de Racionalización e Sostenibilidade da Administración Local o municipio, para a xestión dos seus intereses e no ámbito das súas competencias, pode promover actividades e prestar os servizos públicos que contribúan a satisfacer as necesidades e aspiracións da comunidade veciñal, exercendo en todo caso, como competencias propias, nos termos da lexislación estatal e autonómica, en materias tales como: avaliación e información de situacións de necesidade social e a atención inmediata a persoas en situación ou risco de exclusión social; servizo declarado obrigatorio para os municipios de poboación superior a 20.000 habitantes. O artigo 8 do Decreto 99/2012, de 16 de marzo polo que se regulan os servizos sociais comunitarios e o seu financiamento, estipula que son funcións dos servizos sociais comunitarios básicos as seguintes: As presentes bases teñen por obxecto establecer unha liña de axudas para paliar a problemática da infravivenda e, en consecuencia, para a mellora da habitabilidade de vivendas situadas no Concello de Lalín. Enténdese por infravivendas as edificacións que non reúnan as mínimas condicións de habitabilidade nos aspectos de: seguranza e estanquidade, condicións hixiénico – sanitarias, espazo habitable suficiente, servizos de auga e electricidade, segundo a normativa vixente en materia de vivenda e/ou habitabilidade. O crédito destinado ao financiamento destas axudas ascende a 20.000€, con cargo á partida 231.780.04 do orzamento de gastos do presente exercicio. As axudas reguladas na presente orde non serán compatibles con outras que se poidan outorgar para o mesmo fin por parte de outras administracións públicas. Para ser beneficiarios/as das axudas a unidade de convivencia deberá cumprir os seguintes requisitos: Segundo a disposición adicional octoxésima segunda da Lei 36/2014, de 26 de decembro de Orzamentos Xerais do Estado para o ano 2015, o IPREM para o presente exercicio queda fixado en 6.390,13 euros/anuais. En función desta contía, os ingresos económicos da unidade familiar non poderán superar en máis de 2 veces o IPREM: 12.780´26 € A renda da unidade de convivencia obterase sumando os ingresos netos do ano en curso de cada un dos seus membros. Tomarase o importe dos ingresos totais da unidade de convivencia que será o resultado da agregación das rendas do exercicio 2013 de cada un dos membros da unidade familiar, calculadas por agregación da base impoñible xeral coa base impoñible do aforro, excluíndose os saldos netos negativos de ganancias e perdas patrimoniais correspondentes ós exercicios anteriores. De este resultado restarase a cota líquida resultante de autoliquidación. o resultado obtido constituirá os ingresos totais anuais da unidade familiar. Para o cómputo da renda familiar realizarase a seguinte operación coa declaración do IRPF: Casiña 366 + casiña 374 – casiña 369 – casiña 511 Teranse en conta os ingresos de calquera procedencia: salarios, pensións contributivas e non contributivas, pensións alimenticias, prestacións, rendas, rendementos por actividades profesionais. Establécese un índice de ponderación en función do número de membros da unidade de convivencia. Enténdense por ingresos ponderados, os resultados de lles aplicar ós ingresos familiares o correspondente coeficiente de ponderación, segundo a seguinte fórmula: Ingresos familiares ponderados = ingresos familiares * coeficiente de ponderación. Aplicaranse os seguintes coeficientes de ponderación en función do número de membros da unidade de convivencia no momento de prestación da solicitude. Considerase unidade de convivencia o conxunto de persoas que convivan no mesmo domicilio e se atopen vinculadas coa persoa solicitante por matrimonio ou relación análoga de afectividade, por adopción, acollemento ou parentesco de consanguinidade ata o cuarto grao ou de afinidade ata o segundo grao. A concesión destas axudas realizarase en réxime de concorrencia competitiva, de acordo cos principios de publicidade e obxectividade e conforme cos criterios e o procedemento establecidos en estas bases, ata esgotar o crédito dispoñible.1. Actuacións en xeral: 2. Habitabilidade: 3. Accesibilidade: En todas as actuacións seguirase a normativa técnica e urbanística en vigor e deberán de cumprir a normativa vixente en materia de habitabilidade e funcionalidade. En ningún caso se concederán axudas para aquelas actuacións que requiran previa presentación de proxecto técnico conforme á normativa vixente. O importe máximo de axuda será de 5.000 € por vivenda, non podendo exceder de esta mesma cantidade a subvención solicitada. En todo caso: As axudas cubrirán o 100 % do custo das actuación/s a aquelas unidades de convivencia con ingresos inferiores ó 125 % do IPREM. As axudas serán do 90 % do custo da actuación, para aquelas unidades de convivencia con ingresos anuais entre o 12 5 % do IPREM e o 150 % do IPREM. As axudas serán do 80 % do custo da actuación, para as unidades de convivencia con ingresos anuais entre o 150% e o 175 % do IPREM. As axudas serán do 60 % do custo da actuación, para as unidade de convivencia con ingresos anuais entre o 175 % e o 200 % do IPREM.10.1. As solicitudes presentaranse normalizados establecidos a tal efecto. Ditos modelos facilitaranse no Rexistro Xeral do Concello, na Concellería de Benestar e na páxina web do Concello de Lalín www.lalin.org. 10.2. Só se aceptará unha solicitude por persoa ou unidade de convivencia.10.3. Xunto coa solicitude, achegarase a seguinte documentación ( en caso de que non figure en poder do Concello de Lalín ou a mesma non estea actualizada): a ) Ingresos mensuais ponderados da unidade de convivencia Entre 0 e 100 € 35 puntos Entre 101 e 200 € 32 puntos Entre 201 e 300 € 29 puntos Entre 301 e 400 € 26 puntos Entre 401 e 500 € 23 puntos Entre 501 e 600 €- 20 puntos Entre 601 e 700 € 17 puntos Entre 701 e 800 € 14 puntos Entre 801 e 900 € 11 puntos Entre 901 e 1000 € 8 puntos Entre 1001 e 1064 € 5 puntos b) Número de membros da unidade de convivencia 1 membro 1 punto 2 membros 5 puntos 3 membros 10 puntos 4 membros 15 puntos 5 membros 20 puntos Ás unidades de convivencia de mais de cinco membros adicionaráselles 2 puntos mais por cada membro a partir do quinto. c) Convivencia na unidade de algún membro vítima de violencia de xénero 3 puntos d) Convivencia na unidade de algún membro con grao II ou III de dependencia.3 puntos e) Convivencia na unidade de algún membro cun grado de discapacidade igual ou superior ao 33% 3 puntos d) Condicións da vivenda Sen instalación eléctrica ou deficitaria 10 puntos Sen instalación de auga ou deficitaria 10 puntos Sen fosa séptica 10 puntos Sen carto de baño ou deficitario 10 puntos Cuberta en malas condicións 5 puntos Inadecuación de espazos 5 puntos Sen acabamentos interiores 5 puntos e) Problemática Social 1.- Familias incluídas no Programa de Intervención Socio-familiar no ámbito dos Servizos Sociais comunitarios.20 puntos 2.- Familias beneficiarios da RISGA e/ou Axuda de Emerxencia Social.20 puntos 3.- Familias de intervención social incluídas noutros Programas de Servizos Sociais.20 puntos 4.- Familias desestruturadas.20 puntos 5.- Familias monomarentais/monoparentais.20 puntos 6.- A ausencia de ingresos fixos da unidade familiar.10 puntos 7.- Ausencia de outros medios de subsistencia da unidade familiar 10 puntos 11.1. Os/as interesados/as poderán presentar as súas solicitudes de axudas a través do Rexistro xeral municipal do Concello de Lalín, ou por calquera dos medios previstos no Art.38.4 da Lei 30/1992, do 26 de novembro, de Réxime xurídico das Administracións públicas e do Procedemento administrativo común (LRX-PAC). 11.2. O prazo de presentación de solicitudes estará aberto durante un mes, dende o día seguinte ao da publicación de estas bases no boletín oficial da provincial. A instrución do procedemento corresponderalle a un/unha traballador/a social e a un técnico da Concellería de Urbanismo, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, comprendendo as actividades descritas no artigo 24 da Lei 38/2003 Xeral de Subvencións. No expediente de concesión das subvencións deberá figurar o informe do órgano instrutor no que se constate que da información que obra en cada expediente individual se desprende que os beneficiarios cumpren os requisitos esixidos. A Comisión Avaliadora valorará as solicitudes presentadas segundo os criterios establecidos na Base 11, e elaborará un acta na que se emita informe no que se concrete o resultado da avaliación efectuada. A Comisión Avaliadora terá competencia para a interpretación das Bases no caso de que poida xurdir algunha incidencia ao respecto. A tal efecto, deberá deixar constancia daquelas interpretacións que no seu caso xurdan ou ben na acta ou ben en informe elaborado a tal efecto, correspondendo en última instancia á Xunta de Goberno Local a aprobación das mesmas. O órgano instrutor, á vista do expediente e da acta da Comisión Avaliadora, formulará proposta de resolución á Xunta de Goberno Local, órgano competente para resolver. A proposta de resolución deberá expresar: A Xunta de Goberno Local resolverá o expediente de concesión de subvencións, previo informe da Intervención Municipal. O prazo máximo para resolver e notificar a resolución do procedemento non poderá exceder de 6 meses dende a publicación da convocatoria. A notificación levarase a cabo por correo con acuse de recibo cumprindo os requisitos establecidos nos artigos 58 e 59 da Lei 30/1992. O vencemento do prazo máximo sen terse notificado a resolución lexitima aos interesados para entender desestimada a solicitude de concesión da subvención por silencio administrativo. O acordo de concesión será publicado no Taboleiro de Anuncios do Concello, segundo o establecido no artigo 18.3 da Lei 38/2003, de 17 de novembro, Xeral de Subvencións. Este acordo é susceptible de recurso conforme ao establecido na Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común e na Lei 29/1998, de 13 de xullo, reguladora da Xurisdición Contencioso-Administrativa. Sen prexuízo das demais obrigas establecidas no artigo 14 da Lei 38/2003 e no artigo 11 da Lei 9/2007, os/as beneficiarios/as das axudas concedidas ao abeiro destas bases quedan obrigados/as a: b.1. Concellería de Urbanismo. b.2. Concellería de Obras. b.3. Concellería de Benestar. Son causas de reintegro da subvención, xunto cos intereses de demora correspondentes, as establecidas no Título II da Lei 38/2003, do 17 de novembro, Xeral de Subvencións. Os/as beneficiarios/as das subvencións quedarán sometidos ás responsabilidades e réxime sancionador establecidos na Lei 38/2003 Xeral de Subvencións. Os datos das persoas solicitantes, dos seus representantes e do resto dos integrantes da unidade de convivencia serán incorporados aos correspondentes ficheiros municipais. A finalidade da súa recollida é a instrución do procedemento para a concesión das axudas obxecto destas Bases, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e as demais actuacións previstas na normativa reguladora das subvencións públicas, en orde á conclusión do proceso de subvencións, polo que a súa achega é obrigatoria. Eses datos serán tratados e protexidos de acordo co previsto na LO.15/1999, do 13 de decembro, de Protección de datos de carácter persoal, sendo responsable do seu tratamento a Concellería de Benestar, perante a que os interesados poderán exercitar os seus dereitos de acceso, rectificación, cancelación e oposición nos termos establecidos na norma. Contra estas Bases e as resolucións administrativas que se adopten na súa execución poderá interpoñerse, potestativamente, recurso de reposición perante o mesmo órgano que as ditou no prazo dun mes ou, directamente, recurso contencioso-administrativo perante os xulgados do contencioso-administrativo de Pontevedra, no prazo de dous meses. Os prazos contaranse a partir do día seguinte ao das respectivas publicacións oficiais. Para os supostos non previstos nas presentes bases serán de aplicación as normas incluídas nas Bases de Execución do Presuposto do Concello de Lalín para o exercicio 2015, na Lei 38/2004, do 17 de novembro, Xeral de Subvencións e no seu Regulamento aprobado por Real Decreto 887/2006, do 21 de xullo, e por último a Lei 9/2007 de Subvencións de Galicia. Lalín, a 27 de agosto de 2015.—O Concelleiro Delegado de Benestar, Nicolás González Casares.